Den Vest-Sjællandske Avis, 1821-06-16
Dersom de i sidste Blad omtalte Fornærmelser imod det Russiske Gesandtskab ere virkeligt passerede saa er der ingen Tvivl paa, at den Russiske Regjering vil blive nødsaget til at gribe til alvorlige Forholdsregler imod Tyrkerne, for at soutinere Nationens Værdighed; men man yttrer endnu nogen Tvivl derimod i en Skrivelse fra Wien af 31te Mai, og siger: at det er mueligt at denne Efterretning er blot bygget paa Breve til de Græske Handelshuus i denne Hovedstad og at man maae oppebie den næste Tyrkiske Post for at erfare det Paalidelige derom. Jmidlertid tilstaaes det: at det ikke er usandsynligt, at den Russiske Minister i Constantinopel Baron von Stroganof er bleven insulteret af Tyrkerne. Der formenes, at hvad der er foregaaet, endskiøndt dette er ikke engang endnu saa gandske vist, kan maaskee indskrænkes dertil: at den første Keiserlige Russiske Legations Raad Fontone (ikke Souton) som er bleven formelig erkiendt af Porten i denne Egenskab, er bleven opsøgt i sin Boelig af nogle udsendte Janitscharer, som have borttaget hans Papiirer. Han selv skal vel i Tide have reddet sig med Flugten; men alt hvad der var i hans Huus blev ødelagt. - Tyrkerne i Constantinopel giøre desuden Russerne bittre Bebreidelser, over at de Græske Fyrster, som ere flygtede fra denne Hovedstad til Odessa, ere der blevne paa det venskabeligste modtagne og at de fik strax Tilladelse til at lande, imedens de Tyrkiske Skibe maatte i 30 Dage udholde en stræng Qvarantaine. - Det bliver nu det vigtige Spørgsmaal at besvare hvorledes det seer ud i Tyrkiet og hvorledes det staaer sig med Grækernes Sag, Det værste er derved, at man i det heele maae svare, at man ikke kan fortælle meget paalideligt derom, da man fra de nordlige Egne, hvor man dog vist kunde være godt underrettet. synes at fortie Sagernes sande Sammenhæng, og fra det sydlige Grækenland har man kun Efterretninger ved Skibe og Kiøbmandsbreve, som saa ofte indeholde falske eller overdrevne Efterretninger. Jsær er det virkeligt forunderligt at de Engelske Blade have saa lidet at fortælle os om disse Begivenheder, uagtet de udbredte Handelsforbindelser. hvori de staae med Grækenlands Kyster, og uagtet Englænderne ere i Besiddelse af de saa nærliggende Toniste Øer ogsaa er det meget paafaldende at man ingen paalidelig Efterretning har om Ypsilantis Armees Størrelse og den Stilling, hvori han staaer, fra den nærliggende Østerrigske Grændse og at man blot maae hielpe sig med en i en aabenbar sværmende Tone affattet Skrivelse fra Wien derom, hvori der gives ham det gamle Græske Navn Thrasybulos, og berettes, at han staaer ved sin Armee ved Tergovist og venter paa Efterretningerne fra Epirus og Servien for at bryde op og at hans Armee bestaaer af 30,000 Mand Fodfolk og 8000 Mand Ryttere, foruden Thodors 12,000 Mand og at der hersker den største Enighed og Enthusiasme imellem Tropperne. Ogsaa siges det, at det er til stor Fordeel for hans Sag, at den meget riige Græske Fyrste Kantacuzamus har forbundet sig med ham. Ligeledes at Tyrkernes Angreb meget hindres ved deres Fastetid. Ramadan, som varer fra den 31de Mai til den 29de Junii, i hvilken Tid Tyrkerne unødig foretage sig nogen militairisk Operation. Jmidlertid berettes der: at Seraskiren af Jbrailov er den 13de uformodentlig ankommen ved Galaz, hvor han har overfaldet det Helleniske Corps, som der stod og har aldeeles ødelagt det. Han skal derpaa have forskandset sig ved Donauen, hvor han forventer Paschaen af Silistriens Ankomst med 15,000 Tyrker og 8000 Tartarer. Denne Efterretning har udbredet en stor Skræk i Jassy, hvor man hvert Øieblik forventer deres Ankomst og hvorfra alle Bojarerne tilligemed Metropoliten have taget Flugten. Anføren for det Græske Militair i denne Bye Pendedeka, har hidindtil lagt i Strid med den nye Regiering i Moldau, og forlangt at den skulde afbryde sine Forbindelser med Paschaen af Jbrailov, og da Divanet afslog ham denne Begjæring, saa gik han forbittret bort, tog den Græske Fane i Haanden og giorde Tilberedelser til selv at sætte sig i Besiddelse af Regieringen, han har ogsaa ladet de Moldauske Deputerede optage, for at afbryde Forbindelsen med Paschaen. Vi komme nu til at betragte hvorledes det seer udi det sydlige Tyrkie. Der meldes fra Corfu under 6te Mai at Erkebiskoppen af Seres i Macedonien, Chrysanthes er ikke længer forbleven i det Kloster i det indre af Landet, hvor han har flygtet med 1200 Mand; men man melder fra Thessalonica, at han har samlet en styrke paa 5000 Mand, og er dermed rykket ind i Thessalien hvor han har forbundet. sig med det Corps, som staaer i dette Land under Erkebiskoppen af Magnesia Anthimos Gazis Commando. Begge have derpaa i Forening med hinanden indtaget Hovedstaden Larissa og ladet der alle Mahomedanere springe over Klingen. Ypsilanti kan saaledes snart giøre Regning at erholde Understøttelse fra Grækerne igiennem Macedonien.